《夏日病中得家信 其二》
明代·余继登

日日说归去，蹉跎直至今。宦情谙始淡，乡思病逾深。

不羡桓生马，宁须疏傅金。一樽堪自适，花下可长吟。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。